Podul Francis Scott Key din Baltimore, cu o lungime de 2,57 km, s-a prăbuşit în noaptea de luni spre marți, după ce un vas cargo s-a izbit violent de
Podul Francis Scott Key din Baltimore, cu o lungime de 2,57 km, s-a prăbuşit în noaptea de luni spre marți, după ce un vas cargo s-a izbit violent de acesta. Potrivit oficialilor din statul Maryland, nava a apucat să transmită un semnal SOS înainte de impact, iar autoritățile au reușit să încetinească fluxul de trafic, împiedicând mai multe vehicule de pe pod să cadă în apă, informează The Guardian.
Nava `Dali`, sub pavilion singaporez, a suferit o avarie la motoare și nu a mai putut fi controlată. Echipajul a apucat să transmită un semnal SOS înainte de a lovi unul dintre pilonii Podului Key.
Podul era în curs de întreținere, dar era deschis circulației. USCG raportează că nava a pierdut propulsia când părăsea portul Baltimore. Nava a anunțat Departamentul de Transport că a pierdut controlul și că este posibilă coliziunea cu podul. La scurt timp, a lovit podul provocând o prăbușire completă a acestuia.
Pe pod se aflau echipaje de muncitori care efectuau lucrări de reparație a carosabilului. Cel puțin șase muncitori sunt încă dispăruți și căutați de salvatori în apele râului Patapsco. Doi muncitori au fost scoși din apă, unul fiind în stare gravă la spital.
Un sonar folosit de salvatori a detectat mai multe autovehicule în apa adâncă de 15 metri și cu o temperatură de cel mult 9 grade Celsius.
Podul Francis Scott Key traversează râul Patapsco până în portul Baltimore. Podul s-a deschis în 1977 și poartă numele autorului "The Star-Spangled Banner", imnul național al Statelor Unite.
Tribuna.US
Foto: X
— Hayward Jablomi (@HaywerdJablomi) March 26, 2024